CELEX: C2005/171/56
Language: sk
Date: 2005-07-09 00:00:00
Title: Vec T-194/05: Žaloba podaná 9. mája 2005: Teletech Holdings Inc. proti Úradu pre harmonizáciu vnútorného trhu (ochranné známky a vzory)

9.7.2005   
            
            
               SK
            
            
               Úradný vestník Európskej únie
            
            
               C 171/34
            
         Žaloba podaná 9. mája 2005: Teletech Holdings Inc. proti Úradu pre harmonizáciu vnútorného trhu (ochranné známky a vzory)
   (Vec T-194/05)
   (2005/C 171/56)
   Jazyk, v ktorom bola žaloba podaná: angličtina
   Teletech Holdings Inc., so sídlom v Englewood, Colorado (USA), v zastúpení: A. M. Gould, Solicitor, podal 9. mája 2005 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu (ochranné známky a vzory).
   Ďalší účastník konania pred odvolacím senátom bol Teletech International S.A., so sídlom v Paríži (Francúzsko).
   Žalobca navrhuje, aby Súd prvého stupňa:
   
               —
            
            
               zrušil rozhodnutie prvého odvolacieho senátu ÚHVT z 3. marca 2005 vo veci R 497/2004-1,
            
         
               —
            
            
               vrátil vec námietkovému oddeleniu na posúdenie a rozhodnutie o námietke TeleTech US voči ochrannej známke Spoločenstva 2 168 409, na meno Teletech International SA, založenej na jeho ochrannej známke Spoločenstva č. 134 908 TELETECH GLOBAL VENTURES,
            
         
               —
            
            
               zaviazal Úrad nahradiť trovy TeleTech US týkajúce sa konania pred Súdom prvého stupňa a konania pred odvolacím senátom.
            
         Žalobné dôvody a hlavné tvrdenia
   
               Prihlasovateľ ochrannej známky Spoločenstva:
            
            
               TELETECH INTERNATIONAL S.A.
            
         
               Prihlasovaná ochranná známka Spoločenstva:
            
            
               Slovná ochranná známka TELETECH INTERNATIONAL pre služby zaradené do tried 35, 38 a 42
            
         
               Majiteľ ochrannej známky alebo označenia, ktoré je základom námietok:
            
            
               Žalobca
            
         
               Ochranná známka alebo označenie, ktoré je základom námietok:
            
            
               Vnútroštátna ochranná známka „TELETECH“ a ochranná známka Spoločenstva „TELETECH GLOBAL VENTURES“
            
         
               Rozhodnutie námietkového oddelenia:
            
            
               Zamietnutie zápisu
            
         
               Rozhodnutie odvolacieho senátu:
            
            
               Vyhlásenie odvolania za neprípustné
            
         
               Dôvody žaloby:
            
            
               Žalobca tvrdí, že rozsudok Súdu prvého stupňa zo 16. septembra 2004 vo veci T-342/02 Metro – Goldwyn – Mayer Lion/ÚHVT vyhlasujúci odvolanie podané za podobných okolností za neprípustné, bol mylný, alternatívne tvrdí, že od tohto rozsudku je potrebné sa odchýliť, nakoniec tvrdí, že jeho postavenie v USA bolo rozhodnutím námietkového oddelenia vážne poškodené a že jeho odvolanie voči predmetnému rozhodnutiu by preto malo byť vyhlásené za prípustné.